Maria Nirod

Maria Nirod kondesa , jaiotzaz Maria Dmitrievna Mukhanova (Tsárskoye Seló, Errusia, 1879ko maiatzaren 24a –  Kiev, Errusia, 1965eko urriaren 11) kondesa eta erizaina izan zen. Ohorezko dama izan zen Errusiako Nicolas tsarraren eta Alejandra Feodorovnaren gorte inperialean. Senarra hil ostean, erizain kirurgiko lanetarako trebatu zen, eta Vera Gedroitz doktorearen kontsultan lagundu zuen, bizitzan bere bikotekidea bihurtuta. Lehen Mundu Gerran eta Errusiako Iraultzan erizain lanetan jardun ostean, Kievera ihes egin zuen seme-alabekin. Erizain kirurgiko lan egin zuen Kieven Gedroitz hil zen arte, eta gero, behartsuei botikak ematen zizkien farmazia bat zuzendu zuen.

 Bizitza 
Maria Dmitrievna Mukhanova 1879an jaio zen Tsárskoye Selon, San Petersburgon, Errusia inperialean. Gurasoak Maria Alexandrovna (Kovalkova) eta Dmitri Ilyich Mukhanoven izan ziren. Mukhanovak ohorezko dama gisa zerbitzatu zuen Jauregi Inperialean. 1903 urteko otsailaren 3an Feydor Mikhailovich Nirod kondearekin ezkondu zen, Guardia Inperialeko Zaldi Erregimentuko tenientea zena. Bi seme-alaba izan zituzten, Feydor (1907-1996) eta Marina. Kondea 1913 urtean hil zen, hogeita hamasei urterekin, huts egindako kirurgia baten ondorioz. Haren heriotzak Nirod kolapso mental batean murgildu zuen, eta urtebete eman zuen San Petersburgon eta Wiesbadenen tratamendua jasotzen, bere seme-alabak zaintzeko Tsárskoye Selóra itzuli baino lehen.

 Lan ibilbidea 
Lehen Mundu Gerra hasi zenean, Tsárskoye Selóko ospitalea gerrarako prest zegoen. Gainera, Vera Gedroitzek emakume nobleak trebatu zituen erizain gisa lan egin zezaten. Nirod erizain kirurgiko gisa trebatu zen, eta ospitalean lan egin zuen. Bera eta bere seme-alabak jauregiko logelan bizi izan ziren eta Gedroitzen bizilagunak izan ziren. Otsaileko Iraultza lehertu zenean, nobleen segurtasuna oso eskasa zen San Petersburgon. Senatari ohi baten eta Kieveko Kobazuloen Monasterioko monjeen babespean, Nirod eta bere semeak, Maria Nikolaevna Ignatieva eta Zoya Nikolaevna Rodziankorekin batera, San Petesburgotik (Leningrado) ihes egin eta Kievera iritsi ziren 1918an. Monasterioan hilabete batzuk eman ostean, Nirod eta Gedroitz apartamentu batera joan ziren bizitzera haurrekin. Bi emakumeak ezkonduta bezala bizi izan ziren.

San Petersburgon bezala, kondesak Gedroitzentzat egin zuen lan erizain kirurgiko lanetan. Behin baino gehiagotan atxilotu zituzten. Nirod-en semeak etxera itzuli eta atxilotzera zihoazen agenteak barruan aurkitu zitueneko gertaera bat gogoratu zuen. Bikotea desagertu egin zen hilabete batzuetan. Irina Dmitrievna Avdiyeva bizilagunaren eanetan, Gedroitzek operazio arrakastatsua egin zion ongile boteretsu bati, eta horrek babestu egiten zituen. Gedroitz 1930ean kargutik kendu ostean, Kieveko kanpoaldean landa etxe bat erosi zuen, eta bertan bizi izan ziren 1932an hil zen arte. Gedroitz hil ostean, jabetza saldu egin zen eta Nirod monasterio batean bizi izan zen denbora batez, Trotsche herrian, Zhytomyr hiritik hurbil, jabetza bat erosi zuen arte, non behartsuei sendagaiak doan ematen zizkien farmazia bat gobernatu zuen. 

 Heriotza 
1965 urteko urriaren 11n hil zen Kieven eta Baikoveko hilerrian lurperatu zuten. Bere semea, Feydor, artista izan zen, Ukrainako Opera Nazionalerako eszenografia lanengatik ezaguna. 

 Erreferentziak 

  Bibliografia 
  and 







 Kanpo estekak 

Kategoria:Kieven hildakoak
Kategoria:Emakume erizainak
Kategoria:Kondesak
Kategoria:Ongileak